title: Provedbena uredba Komisije (EU) 2020/238 оd 20. veljače 2020. o odobrenju L-treonina kao dodatka hrani za sve životinjske vrste (Tekst značajan za EGP)

text:
                  21.2.2020

                  HR

                  Službeni list Europske unije

                  L 48/3

         PROVEDBENA UREDBA KOMISIJE (EU) 2020/238
         оd 20. veljače 2020.
         o odobrenju L-treonina kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podneseni su zahtjevi za odobrenje L-treonina dobivenog od bakterije Corynebacterium glutamicum KCCM 80117 ili Corynebacterium glutamicum KCCM 80118 kao dodatka hrani za životinje za sve životinjske vrste. Uz te su zahtjeve priloženi podaci i dokumenti propisani člankom 7. stavkom 3. te uredbe.

                     (3)

                     Zahtjev se odnosi na odobrenje L-treonina dobivenog od bakterije Corynebacterium glutamicum KCCM 80117 ili Corynebacterium glutamicum KCCM 80118 kao dodatka hrani za sve životinjske vrste i njegovo razvrstavanje u kategoriju dodataka „nutritivni dodaci”.

                     (4)

                     Europska agencija za sigurnost hrane („Agencija”) u svojem je mišljenju od 22. siječnja 2019. zaključila (2) (3) da u predloženim uvjetima uporabe L-treonin dobiven od bakterije Corynebacterium glutamicum KCCM 80117 ili Corynebacterium glutamicum KCCM 80118 nema štetan učinak na zdravlje životinja, zdravlje ljudi ili na okoliš. Agencija je također zaključila da je taj dodatak djelotvoran izvor aminokiseline L-treonin za sve vrste životinja i da bi dodatak trebalo zaštititi od razgradnje u buragu kako bi bio jednako djelotvoran za preživače i za nepreživače. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena L-treonina dobivenog od bakterija Corynebacterium glutamicum KCCM 80117 i Corynebacterium glutamicum KCCM 80118 pokazuje da su ispunjeni uvjeti za odobravanje predviđeni u članku 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. veljače 2020

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2019.;17(2):5602.

            (3)  EFSA Journal 2019.;17(3):5603.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg/kg potpune krmne smjese s udjelom vlage od 12 %

                           Kategorija nutritivnih dodataka. Funkcionalna skupina: aminokiseline, njihove soli i analogne tvari.

                        3c410

                        –

                        L-treonin

                           Sastav dodatka:

                        prašak s najmanje 98 %
                        L-treonina (na osnovi suhe tvari).

                           Karakteristike aktivne tvari

                        L-treonin proizveden fermentacijom s pomoću bakterije Corynebacterium glutamicumKCCM 80117 ili

                           Corynebacterium glutamicum KCCM 80118
                        Kemijska formula: C4H9NO3

                        CAS br.: 72-19-5.

                           Analitičke metode  (1)

                        Za određivanje L-treonina u dodatku hrani za životinje:

                                    —

                                    Food Chemical Codex, „Monografija o L-treoninu” i

                                    —

                                    ionsko-izmjenjivačka kromatografija u kombinaciji s derivatizacijom nakon kolone i optičkom detekcijom (IEC-VIS/FLD) – EN ISO 17180.

                              Za određivanje treonina u premiksima:

                                    —

                                    ionsko-izmjenjivačka kromatografija u kombinaciji s derivatizacijom nakon kolone i optičkom detekcijom (IEC-VIS/FLD) – EN ISO 17180 i

                                    —

                                    ionsko-izmjenjivačka kromatografija u kombinaciji s derivatizacijom nakon kolone i fotometrijskom detekcijom (IEC-VIS), Uredba Komisije (EZ) br. 152/2009 (Prilog III., F).

                              Za određivanje treonina u krmnoj smjesi i krmivima:

                                    —

                                    ionsko-izmjenjivačka kromatografija u kombinaciji s derivatizacijom nakon kolone i fotometrijskom detekcijom (IEC-VIS): Uredba Komisije (EZ) br. 152/2009 (Prilog III., F).

                              Za određivanje treonina u vodi:

                                    —

                                    ionsko-izmjenjivačka kromatografija u kombinaciji s derivatizacijom nakon kolone i optičkom detekcijom (IEC-VIS/FLD).

                        Sve vrste

                        –

                        –

                        –

                                    1.

                                    L- treonin može se staviti na tržište i upotrebljavati kao dodatak u obliku pripravka.

                                    2.

                                    L-treonin može se upotrebljavati u vodi za piće.

                                    3.

                                    Na oznakama na dodatku navodi se sadržaj vlage.

                                    4.

                                    Na oznakama na dodatku i premiksima navodi se sljedeće:
                                    „Pri dodavanju L-treonina, osobito ako se daje u vodi za piće, treba voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                        12.3.2030.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2020/886 оd 26. lipnja 2020. o ispravku talijanske jezične verzije Provedbene uredbe (EU) br. 923/2012 o utvrđivanju zajedničkih pravila zračnog prometa i operativnih odredaba u vezi s uslugama i postupcima u zračnoj plovidbi te o izmjeni Provedbene uredbe (EU) br. 1035/2011 i uredaba (EZ) br. 1265/2007, (EZ) br. 1794/2006, (EZ) br. 730/2006, (EZ) br. 1033/2006 i (EU) br. 255/2010 (Tekst značajan za EGP)

text:
                  29.6.2020

                  HR

                  Službeni list Europske unije

                  L 205/14

         PROVEDBENA UREDBA KOMISIJE (EU) 2020/886
         оd 26. lipnja 2020.
         o ispravku talijanske jezične verzije Provedbene uredbe (EU) br. 923/2012 o utvrđivanju zajedničkih pravila zračnog prometa i operativnih odredaba u vezi s uslugama i postupcima u zračnoj plovidbi te o izmjeni Provedbene uredbe (EU) br. 1035/2011 i uredaba (EZ) br. 1265/2007, (EZ) br. 1794/2006, (EZ) br. 730/2006, (EZ) br. 1033/2006 i (EU) br. 255/2010
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 551/2004 Europskog parlamenta i Vijeća od 10. ožujka 2004. o organizaciji i korištenju zračnog prostora u jedinstvenom europskom nebu (1) (Uredba o zračnom prostoru), a posebno njezin članak 4. točke (a) i (b),
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (2), a posebno njezine članke 31., 43. i 44. te Prilog VIII.,
         budući da:

                     (1)

                     Talijanska jezična verzija Provedbene uredbe Komisije (EU) br. 923/2012 (3) sadržava nedosljednu terminologiju u točki (b) odjeljka 5., SERA.5025, Priloga te u prvom retku tablice i bilješkama (**) i (***) Dodatka 4. u pogledu glasovne komunikacije zrak-zemlja.

                     (2)

                     Talijansku jezičnu verziju Provedbene uredbe (EU) br. 923/2012 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene ovom Uredbom u skladu su s mišljenjem odbora osnovanog na temelju članka 5. Uredbe (EZ) br. 549/2004 Europskog parlamenta i Vijeća (4),

               DONIJELA JE OVU UREDBU:

            Članak 1.
            (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 96, 31.3.2004., str. 20.

            (2)  SL L 212, 22.8.2018., str. 1.

            (3)  Provedbena uredba Komisije (EU) br. 923/2012 od 26. rujna 2012. o utvrđivanju zajedničkih pravila zračnog prometa i operativnih odredaba u vezi s uslugama i postupcima u zračnoj plovidbi te o izmjeni Provedbene uredbe (EU) br. 1035/2011 i uredaba (EZ) br. 1265/2007, (EZ) br. 1794/2006, (EZ) br. 730/2006, (EZ) br. 1033/2006 i (EU) br. 255/2010 (SL L 281, 13.10.2012., str. 1.).

            (4)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).


title: Provedbena uredba Komisije (EU) 2020/966 оd 1. srpnja 2020. o završetku revizije Provedbene uredbe Komisije (EU) 2019/1379 o uvođenju konačne antidampinške pristojbe na uvoz bicikala podrijetlom iz Narodne Republike Kine za jednog kineskog proizvođača izvoznika (revizija „novog izvoznika”), kojom se uvodi pristojba na uvoz od tog proizvođača i završava evidentiranje tog uvoza

text:
                  6.7.2020

                  HR

                  Službeni list Europske unije

                  L 213/1

         PROVEDBENA UREDBA KOMISIJE (EU) 2020/966
         оd 1. srpnja 2020.
         o završetku revizije Provedbene uredbe Komisije (EU) 2019/1379 o uvođenju konačne antidampinške pristojbe na uvoz bicikala podrijetlom iz Narodne Republike Kine za jednog kineskog proizvođača izvoznika (revizija „novog izvoznika”), kojom se uvodi pristojba na uvoz od tog proizvođača i završava evidentiranje tog uvoza
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 11. stavak 4. i članak 14. stavak 5.,
         budući da:
         1.   MJERE NA SNAZI

                     (1)

                     Vijeće je Uredbom (EEZ) 2474/93 (2) („početni ispitni postupak”) uvelo konačnu antidampinšku pristojbu od 30,6 % na uvoz bicikala podrijetlom iz Narodne Republike Kine („NRK”). Otada je provedeno više ispitnih postupaka trgovinske zaštite kojima su izmijenjene početne mjere.

                     (2)

                     Vijeće je Uredbom (EU) br. 502/2013 (3) nakon privremene revizije u skladu s člankom 11. stavkom 3. osnovne uredbe te mjere izmijenilo. U tom ispitnom postupku nije proveden odabir uzorka proizvođača izvoznika iz NRK-a i zadržana je antidampinška pristojba na razini države od 48,5 %, utemeljena na dampinškoj marži utvrđenoj Uredbom Vijeća (EZ) br. 1095/2005 (4).

                     (3)

                     Mjere koje su trenutačno na snazi antidampinške su mjere uvedene Provedbenom uredbom Komisije (EU) 2019/1379 (5).

               2.   AKTUALNI ISPITNI POSTUPAK

                     (4)

                     Komisija je 27. svibnja 2019. primila zahtjev za pokretanje revizije „novog izvoznika” u skladu s člankom 11. stavkom 4. osnovne uredbe. Zahtjev je podnijelo društvo Universal Cycle Corporation (Guangzhou) Co. Ltd. („podnositelj zahtjeva”), proizvođač izvoznik bicikala u NRK-u čiji izvoz u Uniju podliježe konačnoj antidampinškoj pristojbi od 48,5 %. Podnositelj zahtjeva tvrdio je da nije izvozio bicikle u Uniju tijekom razdoblja ispitnog postupka na kojem se temelje antidampinške mjere (od 1. siječnja 2011. do 31. prosinca 2011.), da je proizvod iz postupka revizije u Uniju počeo izvoziti u rujnu 2018. i da nije povezan ni s jednim od proizvođača izvoznika bicikala na koje se primjenjuju mjere na snazi.

                     (5)

                     Komisija je smatrala da su dokazi prima facie koje je dostavio podnositelj zahtjeva dostatni za opravdano pokretanje revizije u skladu s člankom 11. stavkom 4. osnovne uredbe. Nakon što je proizvođačima iz Unije pružena mogućnost da iznesu primjedbe, Komisija je Provedbenom uredbom Komisije (EU) 2019/2149 (6) pokrenula reviziju Provedbene uredbe (EU) 2019/1379 u pogledu podnositelja zahtjeva.

                     (6)

                     U skladu s člankom 2. Provedbene uredbe (EU) 2019/2149 antidampinška pristojba uvedena Provedbenom uredbom (EU) 2019/1379 stavljena je izvan snage u pogledu podnositelja zahtjeva. Istodobno je, u skladu s člankom 11. stavkom 4. i člankom 14. stavkom 5. osnovne uredbe te kako je navedeno u članku 3. Provedbene uredbe (EU) 2019/2149, Komisija uputila carinska tijela da evidentiraju uvoz podnositelja zahtjeva.

                     (7)

                     Podnositelj zahtjeva 9. siječnja 2020. službeno je povukao svoj zahtjev za reviziju „novog izvoznika”. Stoga je Komisija zaključila da bi ispitni postupak revizije trebalo prekinuti.

               3.   OBJAVA

                     (8)

                     Komisija je zainteresirane strane obavijestila o svojoj namjeri da završi ispitni postupak revizije, da uvede konačnu antidampinšku pristojbu na uvoz društva Universal Cycle Corporation (Guangzhou) Co. Ltd te da retroaktivno naplati tu pristojbu na uvoz koji podliježe evidentiranju u skladu s Provedbenom uredbom (EU) 2019/2149. Zainteresirane strane imale su priliku iznijeti primjedbe. Nisu primljene nikakve primjedbe.

               4.   RETROAKTIVNA NAPLATA ANTIDAMPINŠKE PRISTOJBE

                     (9)

                     Na temelju prethodno navedenih nalaza Komisija je zaključila da je potrebno završiti reviziju u pogledu uvoza bicikala koje proizvodi podnositelj zahtjeva i koji su podrijetlom iz NRK-a. Stoga bi trebalo završiti evidentiranje uvoza podnositelja zahtjeva i od datuma početka ove revizije za taj uvoz retroaktivno naplatiti pristojbu na razini države koja se primjenjuje na sva ostala društva (48,5 %), uvedenu Provedbenom uredbom (EU) 2019/1379.

                     (10)

                     Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. osnovne uredbe.

               DONIJELA JE OVU UREDBU:

            Članak 1.
            Završava se revizija „novog izvoznika” pokrenuta Provedbenom uredbom (EU) 2019/2149.

            Članak 2.

               1.   Za uvoz utvrđen u članku 1. Provedbene uredbe (EU) 2019/2149 uvodi se antidampinška pristojba primjenjiva na sva ostala društva (dodatna oznaka TARIC B999) u Narodnoj Republici Kini u skladu s člankom 1. stavkom 2. Provedbene uredbe Komisije (EU) 2019/1379.

               2.   Antidampinška pristojba iz stavka 1. naplaćuje se s učinkom od 17. prosinca 2019. na uvoz bicikala koji su registrirani u skladu s člankom 3. Provedbene uredbe (EU) 2019/2149.

            Članak 3.

               1.   Carinska tijela upućuju se na prekid evidentiranja uvoza koje se provodi u skladu s člankom 3. Provedbene uredbe (EU) 2019/2149.

               2.   Ako nije drukčije određeno, primjenjuju se važeće odredbe o carinama.

            Članak 4.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  Uredba Vijeća (EEZ) 2474/93 od 8. rujna 1993. o uvođenju konačne antidampinške pristojbe na uvoz u Zajednicu bicikala podrijetlom iz Narodne Republike Kine i konačnoj naplati privremene antidampinške pristojbe (SL L 228, 9.9.1993., str. 1.).

            (3)  Uredba Vijeća (EU) br. 502/2013 od 29. svibnja 2013. o izmjeni Provedbene uredbe (EU) br. 990/2011 o uvođenju konačne antidampinške pristojbe na uvoz bicikala podrijetlom iz Narodne Republike Kine nakon parcijalne privremene revizije prema članku 11. stavku 3. Uredbe (EZ) br. 1225/2009 (SL L 153, 5.6.2013., str. 17.).

            (4)  Uredba Vijeća (EZ) br. 1095/2005 od 12. srpnja 2005. o uvođenju konačne antidampinške pristojbe na uvoz bicikala podrijetlom iz Vijetnama, i izmjeni Uredbe (EZ) br. 1524/2000 o uvođenju konačne antidampinške pristojbe na uvoz bicikala podrijetlom iz Narodne Republike Kine (SL L 183, 14.7.2005., str. 1.).

            (5)  Provedbena uredba Komisije (EU) 2019/1379 od 28. kolovoza 2019. o uvođenju konačne antidampinške pristojbe na uvoz bicikala podrijetlom iz Narodne Republike Kine, kako je proširena na uvoz bicikala poslanih iz Indonezije, Malezije, Šri Lanke, Tunisa, Kambodže, Pakistana i Filipina, bez obzira na to imaju li deklarirano podrijetlo iz tih zemalja, nakon revizije zbog isteka mjere u skladu s člankom 11. stavkom 2. Uredbe (EU) 2016/1036 (SL L 225, 29.8.2019., str. 1.).

            (6)  Provedbena uredba Komisije (EU) 2019/2149 оd 13. prosinca 2019. o pokretanju revizije Provedbene uredbe (EU) 2019/1379 o uvođenju konačne antidampinške pristojbe na uvoz bicikala podrijetlom iz Narodne Republike Kine za jednog kineskog proizvođača izvoznika (revizija „novog izvoznika”), kojom se stavlja izvan snage pristojba s obzirom na uvoz tog proizvođača izvoznika i uvodi evidentiranje tog uvoza (SL L 325, 16.12.2019., str. 159.).


title: Provedbena uredba Komisije (EU) 2020/968 оd 3. srpnja 2020. o produljenju odobrenja aktivne tvari piriproksifen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  6.7.2020

                  HR

                  Službeni list Europske unije

                  L 213/7

         PROVEDBENA UREDBA KOMISIJE (EU) 2020/968
         оd 3. srpnja 2020.
         o produljenju odobrenja aktivne tvari piriproksifen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
         budući da:

                     (1)

                     Direktivom Komisije 2008/69/EZ (2) piriproksifen uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari piriproksifen, kako je navedena u dijelu A Priloga Provedbenoj uredbi (EU) br. 540/2011, istječe 31. prosinca 2020.

                     (4)

                     Zahtjev za produljenje odobrenja aktivne tvari piriproksifen podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dopunsku dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica pripremila je izvješće o ocjeni produljenja uz savjetovanje s državom članicom suizvjestiteljicom te ga 14. prosinca 2017. dostavila Europskoj agenciji za sigurnost hrane („Agencija”) i Komisiji.

                     (7)

                     Agencija je sažetak dopunske dokumentacije učinila dostupnim javnosti. Agencija je izvješće o ocjeni produljenja dostavila podnositeljima zahtjeva i državama članicama na podnošenje primjedbi te je o njemu pokrenula javno savjetovanje. Agencija je zaprimljene primjedbe proslijedila Komisiji.

                     (8)

                     Agencija je 17. svibnja 2019. Komisiji dostavila zaključak (6) o tome može li se pretpostaviti da piriproksifen ispunjava mjerila za odobravanje iz članka 4. Uredbe (EZ) br. 1107/2009. Komisija je 21. listopada 2019. Stalnom odboru za bilje, životinje, hranu i hranu za životinje dostavila nacrt izvješća o produljenju odobrenja za piriproksifen.

                     (9)

                     S obzirom na kriterije za određivanje svojstava endokrine disrupcije uvedene Uredbom Komisije (EU) 2018/605 (7), zaključak je Agencije da piriproksifen nije endokrini disruptor.

                     (10)

                     Komisija je pozvala podnositelja zahtjeva da podnese primjedbe na zaključak Agencije i, u skladu s člankom 14. stavkom 1. trećim podstavkom Provedbene uredbe (EU) br. 844/2012, na izvješće o produljenju odobrenja. Podnositelj zahtjeva podnio je primjedbe, koje su pažljivo razmotrene.

                     (11)

                     Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar piriproksifen utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (12)

                     Procjena rizika za produljenje odobrenja aktivne tvari piriproksifen temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju piriproksifen.

                     (13)

                     Stoga je primjereno produljiti odobrenje za aktivnu tvar piriproksifen.

                     (14)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete. Posebno je primjereno zatražiti dodatne potvrdne informacije.

                     (15)

                     U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.

                     (16)

                     Provedbenom uredbom Komisije (EU) 2019/1589 (8) rok važenja odobrenja za piriproksifen produljen je do 31. prosinca 2020. kako bi se postupak produljenja mogao završiti prije isteka roka važenja odobrenja te aktivne tvari. Međutim, budući da je odluka o produljenju odobrenja donesena prije isteka tog produljenog roka važenja, ova bi se Uredba trebala primjenjivati od 1. kolovoza 2020., osim odredbe o sadržaju toluena iz stupca „Čistoća” tablice u Prilogu I., koja bi se trebala primjenjivati od 1. kolovoza 2021.

                     (17)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari piriproksifen produljuje se kako je utvrđeno u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. kolovoza 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2008/69/EZ od 1. srpnja 2008. o izmjeni Direktive Vijeća 91/414/EEZ radi uvrštavanja klofentezina, dikambe, difenokonazola, diflubenzurona, imazakvina, lenacila, oksadiazona, piklorama i piriproksifena kao aktivnih tvari (SL L 172, 2.7.2008., str. 9.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA Journal 2018.;16(7):5307; Dostupno na internetu: www.efsa.europa.eu.

            (7)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            (8)  Provedbena uredba Komisije (EU) 2019/1589 оd 26. rujna 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari amidosulfuron, beta-ciflutrin, bifenoks, klorotoluron, klofentezin, klomazon, cipermetrin, daminozid, deltametrin, dikamba, difenokonazol, diflubenzuron, diflufenikan, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, pikloram, prosulfokarb, piriproksifen, tiofanat-metil, triflusulfuron i tritosulfuron (SL L 248, 27.9.2019., str. 24.).

            PRILOG I.

                        Uobičajeni naziv, Identifikacijski brojevi

                        Kemijski naziv prema IUPAC-u

                        Čistoća  (1)

                        Datum odobrenja

                        Prestanak odobrenja

                        Posebne odredbe

                        Piriproksifen.
                        2-((1-(4-fenoksifenoksi)propan-2-il)oksi)piridin.
                        CIPAC br.: 715.
                        CAS br.: 95737-68-1.
                        EZ br. (EINECS ili ELINCS): 429-800-1

                        4-fenoksifenil (RS)-2(2-piridiloksi) propil eter

                        ≥ 970 g/kg
                        Od 1. kolovoza 2021. Najveća razina nečistoće: toluen
                        5 g/kg

                        1. kolovoza 2020.

                        31. srpnja 2035.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za piriproksifen, a posebno njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    izloženost potrošača ostacima piriproksifena putem hrane,

                                    —

                                    zaštitu organizama koji žive u sedimentu i vodenih organizama,

                                    —

                                    zaštitu pčela.

                              Radi zaštite organizama koji žive u sedimentu i vodenih organizama, države članice u posebne uvjete za uporabu na otvorenom sredstava za zaštitu bilja koja sadržavaju piriproksifen uvrštavaju odgovarajuće mjere za smanjivanje rizika, npr. zaštitne zone bez prskanja i/ili smanjenje zanošenja tijekom prskanja, kako bi se postigao mali rizik za organizme koji žive u sedimentu i vodene organizme.
                        Radi zaštite pčela, države članice u posebne uvjete za uporabu na otvorenom sredstava za zaštitu bilja koja sadržavaju piriproksifen uvrštavaju ograničenje primjene na razdoblja izvan razdoblja cvatnje nasada atraktivnih za pčele te odgovarajuće mjere za smanjivanje rizika, npr. zaštitne zone bez prskanja i/ili smanjenje zanošenja tijekom prskanja, kako bi se postigao mali rizik za pčele i ličinke pčela.
                        Podnositelj zahtjeva mora Komisiji, državama članicama i Agenciji dostaviti potvrdne informacije o učinku postupaka pročišćavanja vode na vrstu ostataka prisutnih u površinskim i podzemnim vodama, kada se površinska voda zahvaća za vodu za piće.
                        Podnositelj zahtjeva mora dostaviti tražene potvrdne informacije u roku od dvije godine od datuma objave Komisijinih smjernica za ocjenu učinka postupaka pročišćavanja vode na vrstu ostataka prisutnih u površinskim i podzemnim vodama.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju odobrenja.

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        u dijelu A briše se unos 179. za piriproksifen;

                        2.

                        u dijelu B dodaje se sljedeći unos:

                                    Br.

                                    Uobičajeni naziv, Identifikacijski brojevi

                                    Kemijski naziv prema IUPAC-u

                                    Čistoća  (1)

                                    Datum odobrenja

                                    Prestanak odobrenja

                                    Posebne odredbe

                                    „142

                                    Piriproksifen.
                                    2-((1-(4-fenoksifenoksi)propan-2-il)oksi)piridin.
                                    CIPAC br.: 715.
                                    CAS br.: 95737-68-1.
                                    EZ br. (EINECS ili ELINCS): 429-800-1

                                    4-fenoksifenil (RS)-2(2-piridiloksi) propil eter

                                    ≥ 970 g/kg Najveća razina nečistoće: toluen
                                    5 g/kg

                                    1. kolovoza 2020.

                                    31. srpnja 2035.

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za piriproksifen, a posebno njegovi dodaci I. i II.
                                    U toj ukupnoj ocjeni države članice moraju obratiti posebnu pozornost na sljedeće:

                                                —

                                                izloženost potrošača ostacima piriproksifena putem hrane,

                                                —

                                                zaštitu organizama koji žive u sedimentu i vodenih organizama,

                                                —

                                                zaštitu pčela.

                                          Radi zaštite organizama koji žive u sedimentu i vodenih organizama, države članice u posebne uvjete za uporabu na otvorenom sredstava za zaštitu bilja koja sadržavaju piriproksifen uvrštavaju odgovarajuće mjere za smanjivanje rizika, npr. zaštitne zone bez prskanja i/ili smanjenje zanošenja tijekom prskanja, kako bi se postigao mali rizik za organizme koji žive u sedimentu i vodene organizme.
                                    Radi zaštite pčela, države članice u posebne uvjete za uporabu na otvorenom sredstava za zaštitu bilja koja sadržavaju piriproksifen uvrštavaju ograničenje primjene na razdoblja izvan razdoblja cvatnje nasada atraktivnih za pčele te odgovarajuće mjere za smanjivanje rizika, npr. zaštitne zone bez prskanja i/ili smanjenje zanošenja tijekom prskanja, kako bi se postigao mali rizik za pčele i ličinke pčela.
                                    Podnositelj zahtjeva mora Komisiji, državama članicama i Agenciji dostaviti potvrdne informacije o učinku postupaka pročišćavanja vode na vrstu ostataka prisutnih u površinskim i podzemnim vodama, kada se površinska voda zahvaća za vodu za piće.
                                    Podnositelj zahtjeva mora dostaviti tražene potvrdne informacije u roku od dvije godine od datuma objave Komisijinih smjernica za ocjenu učinka postupaka pročišćavanja vode na vrstu ostataka prisutnih u površinskim i podzemnim vodama.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju odobrenja.”


title: Provedbena uredba Komisije (EU) 2020/1200 оd 10. kolovoza 2020. o upisu naziva u registar zajamčeno tradicionalnih specijaliteta („Berthoud” (ZTS))

text:
                  17.8.2020

                  HR

                  Službeni list Europske unije

                  L 269/1

         PROVEDBENA UREDBA KOMISIJE (EU) 2020/1200
         оd 10. kolovoza 2020.
         o upisu naziva u registar zajamčeno tradicionalnih specijaliteta („Berthoud” (ZTS))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (b) Uredbe (EU) br. 1151/2012, zahtjev Francuske za upis naziva „Berthoud” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Berthoud” potrebno je upisati u registar,

               DONIJELA JE OVU UREDBU:

            Članak 1.
            Naziv „Berthoud” (ZTS) upisuje se u registar.
            Naziv iz prvog stavka odnosi se na proizvod iz razreda 2.21. Gotovi obroci iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 115, 7.4.2020., str. 16.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).